Cine e Mihai Dragomir, câștigătorul noului sezon „Chefi la cuțite”. A gătit cu mulți bucătari faimoși
- Emma Cristescu
- 16 mai 2024, 08:47
Mihai Dragomir este câștigătorul noului sezon„Chefi la cuțite”, Antena 1, cu chefi Richard Abou Zaki, Orlando Zaharia, Alexandru Sautner şi Ştefan Popescu. Datorită talentului său la gătit, el a plecat acasă cu premiul în valoare de 30.000 de Euro.
Mihai Dragomir, noul câștigător de la Chefi la cuțite
„Nu-mi vine să cred. Parcă m-a lovit un tsunami, efectiv m-au lăsat picioarele! Sunt în stare de șoc. Am câștigat războiul și i-am făcut mândri pe chefi. Nu-mi vine să cred că premiul ăsta îmi aparține, că pe farfuria asta scrie chef Mihai Dragomir. Toată munca pe care am depus-o de acum șase ani de când am fost eliminat din bootcamp până în momentul ăsta am muncit pentru acest titlu. Sunt atât de mândru de tot!”, a fost reacția lui Mihai Dragomir, potrivit a1.ro.
Alexandru Sautner, mai fericit ca niciodată
Mihai a făcut parte din echipa juratului Alexandru Sautner, care a declarat că este extrem de fericit că a câștigat și că este mândru de concurentul său.„Sunt cel mai bucuros om din lume! Nu știu când am fost ultima dată așa de fericit. Doamne, cât am sperat să câștig sezonul ăsta, e victoria lui Mihai”, a spus chef Alexandru Sautner.
Cine este Mihai Dragomir
Noul câștigător „Chefi la cuțite” a lucrat timp de 8 luni pentru Alex Crăciun, un celebru chef în Londra. El a ocupat funcția de chef într-un restaurant deschis de mai bine de un an. Concurentul din echipa galbenă a mai participat la Chefi la cuțite în urmă cu aproximativ 5 ani. Mihai Dragomir avea doar 18 ani când a pășit pe platoul de filmare al emisiunii, ajungând până în bootcamp unde a fost eliminat.
În finală, concurenții au trebuit să facă meniu cu aperitiv, fel principal şi desert, jurizat de specialişti din domeniul gastronomic. Mihai l-a luat în echipa lui din Finala Chefi la cuțite sezonul 13 pe Alexandru Săbădeanu, cuțitul de aur al lui chef Orlando Zaharia.
Cea de-a doua concurentă pe care Mihai Dragomir a numit-o a fost Raisa (Nicoleta Sima). Din echipa tânărului mai fac parte: Claudia Sauliuc, Iulia Creangă, dar și pe Varză.